**เอกสารแสดงความยินยอม (Consent Form)**

แบบ 8 แบบฟอร์มยินยอมของเจ้าของข้อมูล (Data Subject Consent Form)

**มหาวิทยาลัยเชียงใหม่**

**วันที่**\_\_\_\_\_\_\_\_\_\_\_\_\_\_\_\_

**ชื่อบริการ** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ข้าพเจ้า นาย/นาง/นางสาว \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ❒ “ให้” ความยินยอม ❒ “ไม่ให้” ความยินยอม

ในการให้มหาวิทยาลัยชัยงใหม่ ดำเนินการเก็บรวบรวม ใช้หรือเปิดเผย ข้อมูลส่วนบุคคล ตามนโยบายการคุ้มครองข้อมูลส่วนบุคคล (Privacy Policy) มหาวิทยาลัยเชียงใหม่ ได้แก่

1. ข้อมูลส่วนบุคคลทั่วไปที่เป็นข้อมูลแสดงตัวตนของท่าน เช่น ชื่อ – นามสกุล ชื่อ – นามสกุลตามหนังสือเดินทาง ชื่อเล่น เลขประจำตัวผู้เสียภาษี รูปถ่าย ฯลฯ
2. ข้อมูลติดต่อของท่าน ได้แก่ ที่อยู่ อีเมล หมายเลขโทรศัพท์ โทรสาร
3. ข้อมูลที่สามารถเชื่อมโยงไปยังข้อมูลข้างต้นได้ ได้แก่ วัน/เดือน/ปีเกิด ข้อมูลการศึกษา ข้อมูลการเกี่ยวกับการทำงาน/การจ้างงาน สถานที่ทำงาน
4. ข้อมูลทางการแพทย์และสุขภาพเฉพาะที่จำเป็นต้องเก็บเพื่อให้บริการตามข้อกำหนดของบริการที่ท่านร้องขอ ได้แก่ ข้อมูลการแพ้ยาหรือแพ้อาหาร และประเภทอาหาร (อาหารมังสวิรัติ อาหารอิสลาม)
5. ข้อมูลสำหรับการจัดเตรียมการอำนวยความสะดวก ได้แก่ ทะเบียนรถยนต์ ทะเบียนรถจักรยานยนต์
6. ข้อมูลที่เก็บรวบรวมจากการที่เจ้าของข้อมูลส่วนบุคคลเข้าใช้งานเว็บไซต์ ผลิตภัณฑ์หรือบริการอื่น ๆ ตามสัญญาหรือตามพันธกิจ เช่น การติดตามพฤติกรรมการใช้งานเว็บไซต์ ผลิตภัณฑ์หรือบริการของ มช. ด้วยการใช้คุกกี้ (Cookies) หรือจากซอฟต์แวร์บนอุปกรณ์ของเจ้าของข้อมูลส่วนบุคคล เป็นต้น
7. ข้อมูลส่วนบุคคลที่ มช. เก็บรวบรวมจากแหล่งอื่นนอกจากเจ้าของข้อมูลส่วนบุคคล โดยที่แหล่งข้อมูลดังกล่าวมีอำนาจหน้าที่มีเหตุผลที่ชอบด้วยกฎหมายหรือได้รับความยินยอมจากเจ้าของข้อมูลส่วนบุคคลแล้วในการเปิดเผยข้อมูลแก่ มช. เช่น การเชื่อมโยงบริการดิจิทัลของหน่วยงานของรัฐในการให้บริการเพื่อประโยชน์สาธารณะแบบเบ็ดเสร็จแก่เจ้าของข้อมูลส่วนบุคคลเอง การรับข้อมูลส่วนบุคคลจากหน่วยงานของรัฐแห่งอื่น รวมถึงจากความจำเป็นเพื่อให้บริการตามสัญญาที่อาจมีการแลกเปลี่ยนข้อมูลส่วนบุคคลกับหน่วยงานคู่สัญญาได้
8. ข้อมูลอื่นๆที่มีความจำเป็น ตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ และกฎหมายอื่นๆที่เกี่ยวข้องกับการรับบริการ

 ทั้งนี้ ก่อนการแสดงเจตนา ข้าพเจ้าได้อ่านรายละเอียดจากเอกสารชี้แจงข้อมูล หรือได้รับคำอธิบายจากมหาวิทยาลัยเชียงใหม่ ถึง**วัตถุประสงค์**ในการเก็บรวบรวม ใช้หรือเปิดเผย (“ประมวลผล”) ข้อมูลส่วนบุคคล และมีความเข้าใจดีแล้ว

 ข้าพเจ้าให้ความยินยอมหรือปฏิเสธไม่ให้ความยินยอมในเอกสารนี้ด้วยความสมัครใจ ปราศจากการบังคับหรือชักจูง และข้าพเจ้าทราบว่าข้าพเจ้าสามารถถอนความยินยอมนี้เสียเมื่อใดก็ได้เว้นแต่ในกรณีมีข้อจำกัดสิทธิตามกฎหมายหรือยังมีสัญญาระหว่างข้าพเจ้ากับ มช. ที่ให้ประโยชน์แก่ข้าพเจ้าอยู่

 กรณีที่ข้าพเจ้าประสงค์จะขอถอนความยินยอม ข้าพเจ้าทราบว่าการถอนความยินยอมจะมีผลทำให้ ข้าพเจ้าอาจได้รับความสะดวกในการใช้บริการน้อยลง หรือ ไม่สามารถเข้าถึงฟังก์ชันการใช้งานบางอย่างของ www.cmu.ac.th รวมทั้งระบบ แอปพลิเคชัน อุปกรณ์ หรือช่องทางการสื่อสารอื่นซึ่งควบคุมดูแลโดย มช. ได้ และข้าพเจ้าทราบว่าการถอนความยินยอมดังกล่าว ไม่มีผลกระทบต่อการประมวลผลข้อมูลส่วนบุคคลที่ได้ดำเนินการเสร็จสิ้นไปแล้วก่อนการถอนความยินยอม

ลงชื่อ……………………………….………………………….…….

(…..………… ชื่อ-นามสกุล ตัวบรรจง ……………...)